pythainlp/thai-wiki-dataset-v4 huggingface dataset:
ฟุตซอลไทยลีก ฤดูกาล 2563

ฟุตซอล ไทยลีก 2563 เป็นการแข่งขันฟุตซอลอาชีพระดับสูงสุดของประเทศไทยภายใต้การจัดการของ สมาคมฟุตบอลแห่งประเทศไทย และ การกีฬาแห่งประเทศไทย (SAT) จัดขึ้นเป็นครั้งที่ 13 ในปี พ.ศ. 2563 ซึ่งในฤดูกาลนี้มี 14 ทีมที่เข้าร่วมการแข่งขัน โดยจะแข่งขันที่สนามกลาง (สนามบางกอกอารีนา) เริ่มต้นฤดูกาลการแข่งขันในวันที่ 1 สิงหาคม พ.ศ. 2563 และสิ้นสุดฤดูกาลการแข่งขันในวันที่ 27 ธันวาคม พ.ศ. 2563
ตารางคะแนน.
อัปเดตล่าสุด ณ วันที่ 27 ธันวาคม พ.ศ. 2563
 "ณ วันที่ 27 ธันวาคม 2563"
หม่อมเจ้ายุธิษเฐียร สวัสดิวัตน์

ร้อยเอก หม่อมเจ้ายุธิษเฐียร สวัสดิวัตน์ (9 มีนาคม พ.ศ. 2461 — 24 กันยายน พ.ศ. 2528) เป็นพระโอรสในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ กับพระเจ้าวรวงศ์เธอ พระองค์เจ้าอาภาพรรณี
พระประวัติ.
หม่อมเจ้ายุธิษเฐียร สวัสดิวัตน์ มีพระนามลำลองว่า ท่านชายม่ำ เป็นพระโอรสในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ กับพระเจ้าวรวงศ์เธอ พระองค์เจ้าอาภาพรรณี และเป็นพระโสทรานุชาองค์เล็กในสมเด็จพระนางเจ้ารำไพพรรณี พระบรมราชินี ประสูติ ณ โรงนา อยู่คนละฝั่งถนนตรงกันข้ามกับพระราชวังพญาไทเมื่อวันที่ 9 มีนาคม พ.ศ. 2460 (แบบสากลคือ พ.ศ. 2461) 
มีโสทรเชษฐาและโสทรเชษฐภคินีรวม 9 องค์ ดังนี้
การศึกษา.
เมื่อเยาว์วัยทรงศึกษาที่โรงเรียนเทพศิรินทร์ สำเร็จชั้นมัธยมศึกษาปีที่ 5
พ.ศ. 2474 ได้เสด็จไปศึกษาต่อ ณ สถาบันวิลลิสตัน สหรัฐ เป็นเวลา 4 ปี สำเร็จการศึกษาในระดับอนุปริญญา
พ.ศ. 2479 - 2483 ทรงศึกษา ณ มหาวิทยาลัยคอร์เนล สำเร็จการศึกษาปริญญาศิลปศาสตรบัณฑิต สาขาศิลปศาสตร์และวิทยาศาสตร์
พ.ศ. 2484 - 2486 ทรงศึกษา ณ มหาวิทยาลัยฮาร์วาร์ด เป็นเวลาปีครึ่ง เนื่องจากเกิดสงครามโลกครั้งที่สอง
พ.ศ. 2486 - 2488 เป็นอาสาสมัครปฏิบัติราชการพิเศษในขบวนการเสรีไทย ในสำนักบริการด้านยุทธศาสตร์ ได้รับเหรียญอิสรภาพประธานาธิบดี จากรัฐบาลสหรัฐ
พ.ศ. 2488 ได้รับพระราชทานยศเป็น ร้อยเอก แห่งกองทัพบกไทย
พ.ศ. 2490 - 2491 ทรงกลับไปศึกษาต่อ ณ มหาวิทยาลัยจอร์จวอชิงตัน โดยทุนของรัฐบาลเป็นเวลา 2 ปี จนสำเร็จการศึกษาในระดับปริญญาวิทยาศาสตรบัณฑิต สาขาเศรษฐศาสตร์
การทรงงาน.
หม่อมเจ้ายุธิษเฐียร ทรงเข้าทำงานที่กระทรวงการต่างประเทศ ดำรงตำแหน่งกงสุลใหญ่ ณ นครลอสแอนเจลิส คนแรก ในปี พ.ศ.2514 จากนั้นทรงดำรงตำแหน่งเอกอัครราชทูตไทย ณ กรุงวอชิงตัน ดี.ซี. ในปี พ.ศ. 2516 และสุดท้ายทรงดำรงตำแหน่งเอกอัครราชทูตไทยประจำกรุงกัวลาลัมเปอร์ ประเทศมาเลเซีย ในระหว่างปี พ.ศ. 2516 - 2522 ก่อนเกษียณอายุราชการ
ช่วงเวลา 2 ปี ที่หม่อมเจ้ายุธิษเฐียรทรงดำรงตำแหน่งกงสุลใหญ่ ณ นครลอสแอนเจลิส ท่านได้ทำคุณประโยชน์ให้กับชุมชนไทยในนครลอสแอนเจลิส ทำหน้าที่เป็นประธานในพิธีอาสาฬหบูชา ครั้งที่ 2 ณ หอประชุมโรงเรียนลีนวูด เมืองลีนวูด รวมถึงได้ทำหน้าที่เป็นสักขีพยานในการถวายที่ดินเพื่อสร้างวัดไทยในลอสแอนเจลิส ซึ่งเป็นวัดไทยแห่งแรกในสหรัฐ โดยพูนศักดิ์ ซอโสตถิกุล ได้ถวายที่ดินเนื้อที่ 5 ไร่ 2 งาน แด่สมเด็จพระอริยวงศาคตญาณ (ปุ่น ปุณฺณสิริ) วัดพระเชตุพน ในขณะดำรงสมณศักดิ์ที่สมเด็จพระวันรัต และพระสงฆ์ 18 รูป เมื่อวันที่ 18 พฤษภาคม พ.ศ. 2515 ก่อนจะมีพิธีวางศิลาฤกษ์ในวันรุ่งขึ้น
เสกสมรส.
หม่อมเจ้ายุธิษเฐียรเสกสมรสกับหม่อมราชวงศ์ภัทราตรีทศ สวัสดิวัตน์ (ราชสกุลเดิม เทวกุล; พระธิดาในพระวรวงศ์เธอ กรมหมื่นเทววงศวโรทัย) เมื่อ พ.ศ. 2494 ณ กรุงวอชิงตัน ไม่มีโอรสธิดา
สิ้นชีพิตักษัย.
หม่อมเจ้ายุธิษเฐียร สวัสดิวัตน์ สิ้นชีพิตักษัย เมื่อวันที่ 24 กันยายน พ.ศ. 2528 สิริชันษา 67 ปี มีพิธีพระราชทานเพลิงศพเมื่อวันที่ 30 กันยายน พ.ศ. 2528 ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร
อัครวัฒน์ จุมพลวิวัฒน์

อัครวัฒน์ จุมพลวิวัฒน์ ชื่อเล่น อ้น หรือ อ้น The Star 9 (เกิดเมื่อวันที่ 1 กรกฎาคม 2534) เป็นนักแสดงและศิลปินชาวไทยสังกัดช่อง 7 HDเกิดที่จังหวัดเชียงใหม่เริ่มเข้าสู่ในวงการบันเทิงจากเวทีการประกวดร้องเพลงจากเวทีเดอะสตาร์ ค้นฟ้าคว้าดาว ปี 9 รายการเรียลลิตี้ซึ่งออกอากาศทางสถานีโทรทัศน์ โมเดิร์นไนน์ทีวี ในตำแหน่ง "รองชนะเลิศอันดับ 2" และเป็นที่รู้จักกันในฐานะศิลปินและนักแสดง จากละครเรื่อง "หัวใจมีเงา", "ผู้หญิงคนนั้นชื่อบุญรอด" และ "จุดนัดฝัน" ออกอากาศทางช่องวัน 31 เป็นต้น ปัจจุบันเป็นนักแสดงในสังกัดช่อง 7HD มีผลงานละครเรื่อย ๆ 
ประวัติ.
อัครวัฒน์ ชื่อเดิม (กรกฎ ตุ่นแก้ว), (ณศรันย์ จุมพลวิวัฒน์) ตามลำดับ เกิดเมื่อวันที่ 1 กรกฎาคม พ.ศ. 2534 เกิดที่จังหวัดเชียงใหม่สำเร็จการศึกษาจากโรงเรียนมัธยมศึกษาที่โรงเรียนวชิรปราการวิทยาคม จังหวัดกำแพงเพชร เคยศึกษาปริญญาตรีคณะบริหารธุรกิจ (สาขาวิชาระบบสารสนเทศ) มหาวิทยาลัยพายัพ และสำเร็จการศึกษาปริญญาตรีคณะนิเทศศาสตร์ สาขา วิทยุและโทรทัศน์กระจายเสียง มหาวิทยาลัยรังสิต
วงการบันเทิง.
อัครวัฒน์ ชื่อเดิมกรกฎเริ่มเข้าสู่ในวงการบันเทิงจากการเวทีการประกวดร้องเพลงจากเวทีเดอะสตาร์ ค้นฟ้าคว้าดาว ปี 9 
รายการเรียลลิตี้ซึ่งออกอากาศทางสถานีโทรทัศน์ โมเดิร์นไนน์ทีวีในตำแหน่ง "เวทีรองชนะเลิศอับดับ 2"และเป็นที่รู้จักกันในฐานะศิลปินและนักแสดง จากละครเรื่อง "หัวใจมีเงา", "ผู้หญิงคนนั้นชื่อบุญรอด" และ "จุดนัดฝัน" ออกอากาศทางช่องวัน 31 ปัจจุบันเป็นนักแสดงช่อง 7HD มีผลงานละครเรื่อยๆเป็นต้น
อัครวัฒน์ ชื่อเดิม กรกฎ และ ณศรันย์ เป็นนักแสดงในฐานะช่อง 7 HDมีผลงานละครเรื่อง "เชิง ชาย ชาญ", "เจ้าสาวช่างยนต์", "เศรษฐีตีนเปล่า", "ธิดาวานร", "หุบพญาเสือ", "คุ้งเสน่หา" เป็นต้นและภายหลังอัครวัฒน์หรือชื่อเดิมณศรันย์หมดสัญญากับทางสังกัดช่อง 7 HD เมื่อประมาณกลางปีเดือนพฤษภาคมได้โอกาสเป็นผู้จัดหนังซีรีส์ "แอบจองรัก" ร่วมกับ ชาลิดา วิจิตรวงศ์ทอง ออกอากาศทาง ช่อง 3 HD
เมื่อในต้นปีเดือนมีนาคมทางเพจเฟซบุ๊กช่อง 7 HDได้แจ้งจดหมาย "อ้น อัครวัฒน์" ชื่อเดิม "อ้น ณศรันย์" ได้กลับมาเป็นนักแสดงช่อง 7 HDอีกครั้งและมีผลงานละครให้ติดตามขณะอยู่ในช่วงกำลังถ่ายละครเรื่อง "มาเฟียลำซิ่ง"
ล่าสุดในปี พ.ศ. 2566 อัครวัฒน์มีผลงานละครเรื่องใหม่ "แม่จอมขวัญ" แสดงคู่กับ "เกรซ ฮาเปอร์" นักแสดงใหม่จาก 7 HD New Star ผลิตโดย บริษัท ดีด้า วิดีโอ โปรดักชั่น จำกัด โดยผู้จัดละคร "สยม สังวริบุตร" ขณะในช่วงกำลังเปิดกล้องถ่ายทำ
ชีวิตส่วนตัว.
อัครวัฒน์ กำลังคบหาดูใจกับ เกรซ - พัชร์สิตา อธิอนันตศักดิ์ นักแสดงช่อง 7HD เช่นกัน
มารีโอ ฟีเกย์รา เฟียร์นันเดส

มารีโอ ฟีเกย์รา เฟียร์นันเดส (#เปลี่ยนทาง , ; เกิดวันที่ 19 กันยายน ค.ศ. 1990) เป็นนักฟุตบอลอาชีพชาวรัสเซีย-บราซิล เล่นในตำแหน่งแบ็กขวาให้กับสโมสรกีฬากลางแห่งกองทัพบก มอสโก ในรัสเซีย และทีมชาติรัสเซีย
ทีมชาติ.
บราซิล.
ใน ค.ศ. 2011 เฟียร์นันเดสถูกเรียกติดทีมชาติบราซิลในการแข่งขัน Superclásico de las Américas ซึ่งเขาได้ปฏิเสธการลงเล่นเนื่องจากปัญหาส่วนตัว เขาลงเล่นให้กับทีมชาติครั้งแรกในนัดกระชับมิตรที่เอาชนะญี่ปุ่น 4–0 เมื่อวันที่ 14 ตุลาคม ค.ศ. 2014
รัสเซีย.
หลังจากที่ได้รับสัญชาติรัสเซีย เขาถูกเรียกติดทีมชาติในนัดกระชับมิตรที่พบกับตุรกีเมื่อวันที่ 31 สิงหาคม ค.ศ. 2016 และกานาเมื่อวันที่ 6 กันยายน ค.ศ. 2016 อย่างไรก็ตาม เขาเป็นผู้เล่นของสโมสรกีฬากลางแห่งกองทัพบก มอสโก ได้เพียงสี่ปี (ย้ายมาในเดือนเมษายน ค.ศ. 2012) ซึ่งขัดกับกฎที่กำหนดว่าผู้เล่นสัญชาติอื่นจะต้องอาศัยในรัสเซียอย่างน้อยห้าปีจึงจะได้รับสัญชาติ ดังนั้น เขายังไม่สามารถลงเล่นให้กับรัสเซียได้จนกว่าจะถึงเดือนเมษายน ค.ศ. 2017
ในวันที่ 23 มีนาคม ค.ศ. 2017 มีการประกาศว่า เขาจะลงเล่นให้กับรัสเซียครั้งแรกในวันที่ 24 มีนาคม ในนัดกระชับมิตรที่จะพบกับโกตดิวัวร์ อย่างไรก็ตาม เขาไม่ได้ลงเล่นในนัดนั้น เขาได้ลงเล่นนัดแรกเมื่อวันที่ 7 ตุลาคม ค.ศ. 2017 ในนัดกระชับมิตรที่พบกับเกาหลีใต้
ในวันที่ 11 พฤษภาคม ค.ศ. 2018 เขามีชื่อติดทีมชาติชุดเบื้องต้นสำหรับการแข่งขันฟุตบอลโลก 2018 ต่อมาในวันที่ 3 มิถุนายน ค.ศ. 2018 เขายังคงมีชื่อในทีมชาติชุดสุดท้าย เขามีบทบาทสำคัญในทีมชาติในการแข่งขันฟุตบอลโลก 2018 ในรอบก่อนรองชนะเลิศ เขาทำประตูตีเสมอโครเอเชียในช่วงต่อเวลาพิเศษ ก่อนที่รัสเซียจะพ่ายแพ้ในการยิงลูกโทษ
อีลยา คูเตปอฟ

อีลยา ออเลกอวิช คูเตปอฟ (#เปลี่ยนทาง , ; เกิดวันที่ 29 กรกฎาคม ค.ศ. 1993) เป็นนักฟุตบอลอาชีพชาวรัสเซีย ปัจจุบันเล่นในตำแหน่งเซ็นเตอร์แบ็กให้กับสปาร์ตัคมอสโก เขาลงเล่นในรัสเซียนพรีเมียร์ลีกครั้งแรกเมื่อวันที่ 10 ธันวาคม ค.ศ. 2012 โดยลงเล่นให้กับสปาร์ตัคมอสโกในนัดที่พบกับรูบินคาซาน
เขาถูกเรียกติดทีมชาติรัสเซียในเดือนสิงหาคม ค.ศ. 2016 ในนัดที่พบกับตุรกีและกานา แต่เขาได้ลงเล่นนัดแรกเมื่อวันที่ 9 ตุลาคม ค.ศ. 2016 ในนัดกระชับมิตรที่พบกับคอสตาริกา ต่อมาในวันที่ 11 พฤษภาคม ค.ศ. 2018 เขามีชื่อติดทีมชาติชุดเบื้องต้นในการแข่งขันฟุตบอลโลก 2018 และในวันที่ 3 มิถุนายน ค.ศ. 2018 เขาก็ยังมีชื่อในชุดสุดท้าย เขาลงเล่นให้กับรัสเซียครบทุกนัดทุกนาทีก่อนที่จะตกรอบก่อนรองชนะเลิศด้วยการพ่ายแพ้การยิงลูกโทษต่อโครเอเชีย
ไดโงะ (นักร้อง)

ไดโงะ ไนโต (#เปลี่ยนทาง เกิดวันที่ 8 เมษายน ค.ศ. 1978 ที่โตเกียว ประเทศญี่ปุ่น) หรือชื่อในวงการว่า ไดโงะ (DAIGO) หรือเดิมรู้จักกันในชื่อ ไดโงะ☆สตาร์ดัสต์ (DAIGO☆STARDUST) เป็นนักร้อง นักแต่งเพลง นักแสดง และนักพากย์เสียงชาวญี่ปุ่น เขาเริ่มต้นอาชีพใน ค.ศ. 2003 ในชื่อ ไดโงะ สตาร์ดัสต์ สังกัดวิกเตอร์เอ็นเตอร์เทนเมนต์ ต่อมาใน ค.ศ. 2007 เขาก่อตั้งวงดนตรีร็อกชื่อว่า เบรกเกอซ์ เขามีผลงานการแสดงที่มีชื่อเสียงในบทบาท ยูกิชิ โออิชิ ในเรื่อง "เลิฟชัฟเฟิล"
ชีวิตส่วนตัว.
1978-2001: ช่วงแรก.
ไดโงะเกิดวันที่ 8 เมษายน ค.ศ. 1978 ที่เขตนากาโนะในโตเกียว เขาอาศัยที่อิจิกาวะในจังหวัดชิบะตั้งแต่ตอนอายุ 3 ขวบจนถึงชั้นประถมศึกษาปีที่ 3 เขาย้ายกลับโตเกียวหลังจากที่ตาของเขา โนโบรุ ทาเกชิตะ เข้ารับตำแหน่งนายกรัฐมนตรีญี่ปุ่น เขาเข้าศึกษาที่โรงเรียนทามางาวะและคณะศิลปศาสตร์ มหาวิทยาลัยทามางาวะ ซึ่งเขาลาออกกลางคัน เขาชื่นชอบการฟังเพลงร็อกนับตั้งแต่ที่เขาอายุยังน้อย โดยเขามักฟังเพลงร็อกของวงโบอี และพยายามฝึกเล่นกีตาร์คลาสสิก แต่ต่อมาก็เปลี่ยนไปเล่นกีตาร์ไฟฟ้าแทน เขาชื่นชอบวง B'z และได้ก่อตั้งวงดนตรีคัฟเวอร์ในโรงเรียนมัธยมปลายของเขา เขาเริ่มฝึกร้องเพลงตอนมัธยมศึกษาปีที่ 6 และก่อตั้งวง JZEIL ซึ่งได้แสดงในเทศกาลโรงเรียนก่อนที่เขาจะสำเร็จการศึกษา วงนี้ได้รับความนิยมเป็นอย่างมากและมีโอกาสกลายเป็นวงดนตรีอาชีพ อย่างไรก็ตาม วงถูกยุบเมื่อวันที่ 25 กันยายน ค.ศ. 2001
2001-2007: ไดโงะ☆สตาร์ดัสต์.
หลังจากที่วง JZEIL ถูกยุบ เขาได้เริ่มเป็นนักร้องเดี่ยวภายใต้ชื่อ "ไดโงะกับของเล่นอวกาศ" ต่อมาในวัย 25 ปี เขาได้เปิดตัวภายใต้ชื่อ ไดโงะ☆สตาร์ดัสต์ เมื่อวันที่ 21 กรกฎาคม ค.ศ. 2003 ซึ่งเขาได้รับความช่วยเหลือจากช่างภาพ คาโต มาโซโนริ
ตาของไดโงะมีชื่อว่า โนโบรุ มาเกชิตะ เป็นอดีตนายกรัฐมนตรีชาวญี่ปุ่น พี่สาวของไดโงะมีชื่อว่า เอย์โกะ ไนโต เป็นนักวาดมังงะที่รู้จักกันในนามปากกา เอย์กิเอย์กิ
ในวันที่ 11 มกราคม ค.ศ. 2016 เขาสมรสกับเคโกะ คิตะงะวะ ที่เคยแสดงเป็นเซเลอร์มาร์ส
กฤษณชนมาษฏมี

กฤษณชนมาษฏมี (อักษรโรมัน: Krishna Janmashtami) หรือเรียกสั้น ๆ ว่า ชนมาษฏมี (อักษรโรมัน: Janmashtami) หรือ โคกุลาษฏมี (อักษรโรมัน: Gokulashtami) เป็นเทศกาลประจำปีในศาสนาฮินดูที่เฉลิมฉลองประสูติกาลของพระกฤษณะ อวตารปางที่แปดของพระวิษณุ วันที่ของกฤษณชนมาษฏมีตรงกับในปฏิทินฮินดู ในวันที่แปด (อัษฏมี) ของกฤษณปักษ์ (ปักษ์มืด) ในศราวน หรือภัทรปัท (ขึ้นอยู่กับปฏิทิน) ซึ่งตรงกับช่วงระหว่างเดือนสิงหาคมและกันยายนตามปฏิทินเกรกอเรียน
กฤษณชนมาษฏมีถือเป็นเทศกาลสำคัญโดยเฉพาะอย่างยิ่งในลัทธิไวษณพของศาสนาฮินดู ระหว่างเทศกาลมีการแสดงร่ายรำประกอบดนตรีแสดงถึงพระชนมชีพของพระกฤษณะตามที่ระบุไว้ใน "ภาควตปุราณะ" (เช่น รสลีลา หรือ กฤษณลีลา), การขับร้องบทสรรเสริญในช่วงเที่ยงคืน ซึ่งเชื่อกันว่าเป็นกาลประสูติของพระศิวะ, อดอาหาร ("อุปวส; upavasa"), การเฝ้ายามยามค่ำคืน (ราตรี "ชครัน"; Jagaran), และเทศกาล (มโหตสว; Mahotsav) ในวันถัดไป ชนมาษฏมีเป็นที่ฉลองกันมากเป็นพิเศษในมถุรา และ วฤนทาวัน และในประเทศอินเดีย
ถัดจากเทศกาลชนมาษฏมีคือเทศกาลนันโทตสว (Nandotsav) ที่ซึ่งเฉลิมฉลองเหตุการณ์เมื่อนันทะ บาบา ได้แจกจ่ายของขวัญไปทั่วแก่ชุมชนเพื่อเป็นเกียรติแห่งประสูติกาล
ท่าอากาศยานนานาชาติกาลีกัต

ท่าอากาศยานนานาชาติกาลีกัต ((IATA: CCJ, ICAO: VOCL)) หรือ ท่าอากาศยานกรีปุระ (Karipur Airport) เป็นท่าอากาศยานนานาชาติที่ตั้งอยู่ในกรีปุระ, อำเภอมัลปปุรัม ใน รัฐเกรละ, ประเทศอินเดีย มห้บริการพื้นที่ภูมิภาคมาละบาร์ของโคชิโคด, มัลปปุรัม, วยนท และ ปาลักกัด ท่าอากาศยานตั้งอยู่ 25 กิโลเมตรจากเมืองมัลปปุรัม และ 28 กิโลเมตรจากเมืองโคชิโคด ให้บริการแก่เทศบาลนครสองจากเจ็ดแห่งของรัฐ คือ เทศบาลนครโคชิโคด และ เทศบาลนครมัลปปุรัม ท่าอากาศยานเปิดเมื่อ 13 เมษายน 1988 ท่าอากศยานนี้เป็นฐานการบินของแอร์อินเดียเอกซ์เปรสส์ และให้บริการเดินทางไปฮัจญ์ที่เมดินา และ เจดดาห์ จากเกรละ ที่นี่เป็นสนามบินที่มีผู้โดยสารหนาแน่นที่สุดเป็นอันดับที่ 11 ในประเทศอินเดีย ที่นี่เป็นท่าอากาศยานที่หนาแน่นที่สุดในรัฐเกรละเป็นอันดับที่สามรอบจากโกจี และ ตริวันทรัม ท่าอากาศยานนี้ได้รับสถานะเป็นท่าอากาศยานนานาชาติในวันที่ 2 กุมภาพันธ์ 2006 ที่นี่เป็นหนึ่งใน 3 ท่าอากศยานในประเทศอินเดียที่มีรันเวย์เทเบิลท็อป (tabletop runway)
แอร์อินเดียเอกซ์เพรส

แอร์อินเดียเอกซ์เพรส  เป็นสายการบินราคาประหยัดสัญชาติอินเดีย ที่มีสำนักงานใหญ่ตั้งอยู่ที่โกจี, รัฐเกรละ บริหารวานโดยบริษัทแอร์อินเดียเอกซ์เพรส จก. (Air India Express Limited; AIEL) บริษัทลูกของสายการบินแห่งชาติอินเดีย แอร์อินเดีย แอร์อินเดียเอกซ์เพรสให้บริการราว 649 เที่ยวบินต่อสัปดาห์ ไปยังจุดหมายปลายทาง 33 แห่งทั้งในภูมิภาคอินเดีย ตะวันออกกลาง และ เอเชียตะวันออกเฉียงใต้ มีผู้โดยสารราว 4.3 ล้านคนต่อปีแอร์อินเดียเอกซ์เพรสมีฐานการบินรองอยู่ที่ตริวันทรัม, กาลีกัต และ มงคลุรู
ประวัติ.
แอร์อินเดียเอกซ์เพรสก่อตั้งเมื่อ 29 เมษายน ค.ศ. 2005 โดยมีสามเที่ยวบินจากติรุวนันตปุรัม โกจจิ และโกฬิกโกฏ เป้าหมายในการก่อตั้งเพื่อเป็นสายการบินราคาประหยัดสำหรับแอร์อินเดีย
จุดหมายปลายทาง.
ณ เดือนตุลาคม ค.ศ. 2023 แอร์อินเดียเอกซ์เพรสทำการบินไปยังจุดหมายปลายทาง 44 แห่งในเอเชีย
ข้อตกลงการบินร่วม.
แอร์อินเดียเอกซ์เพรสมีข้อตกลงการบินร่วมกับสายการบินดังต่อไปนี้:
ฝูงบิน.
ณ เดือนตุลาคม ค.ศ. 2024 แอร์อินเดียเอกซ์เพรสมีเครื่องบินประจำการในฝูงบินดังนี้:
แอร์อินเดียเอกซ์เพรสมีอายุฝูงบินเฉลี่ย 11.5 ปี
แอร์อินเดียเอกซ์เพรส เที่ยวบินที่ 1344

เมื่อวันที่ 7 สิงหาคม พ.ศ. 2563 แอร์อินเดียเอกซ์เพรส เที่ยวบินที่ 1344 เที่ยวบินระหว่างประเทศที่เดินทางระหว่างดูไบ สหรัฐอาหรับเอมิเรตส์ กับ โกฬิกโกฏ ประเทศอินเดีย ได้ไถลออกนอกรันเวย์ของท่าอากาศยานนานาชาติกาลีกัต ภายหลังความพยายามลงจอดหลายครั้งภายใต้สภาพอากาศที่เลวร้าย ลมปีกไม่ปกติ เที่ยวบินนี้เป็นเที่ยวบินส่งกลับบุคคลสัญชาติอินเดียภายใต้การระบาดทั่วของโรคโควิด-19 ซึ่งเป็นส่วนหนึ่งของปฏิบัติการวันเทภารัต เครื่องบินหลังไถลออกนอกรันเวย์ได้ตกลงไปในหุบเขาที่สูง 9–10.5 เมตร (30–35 ฟุต) ส่งผลให้มีผู้โดยสารเสียชีวิต 19 ราย และนักบินทั้งสองนาย ในขณะที่พนักงานบริการบนเครื่องบินที่เหลือทั้งสี่คนและผู้โดยสาร 165 คนรอดชีวิต ในจำนวนนี้มีมากกว่า 100 รายที่ได้รับบาดเจ็บ
ผู้เคราะห์ร้าย.
บนเที่ยวบินประกอบด้วยผู้โดยสารทั้งหมด 184 คน พนักงานบริการบนเครื่องสี่คน และกัปตันสองคน มีผู้เสียชีวิต 18 ราย (ผู้โดยสาร 16 ราย และนักบินทั้งสองราย) และบาดเจ็บมากกว่า 100 ราย
วัดใต้บ้านบ่อ

วัดใต้บ้านบ่อ เป็นวัดราษฎร์สังกัดคณะสงฆ์ฝ่ายมหานิกาย ได้รับทะเบียนเลขที่บ้าน เลขที่ 1 หมู่ที่ 1 ตำบลบ้านบ่อ อำเภอเมืองสมุทรสาคร จังหวัดสมุทรสาครเป็นวัดโบราณเก่าแก่ตั้งแต่สมัยโบราณ เดิมชื่อว่า วัดล่าง ตามประวัติเรื่องเล่าสืบกันมาวัดล่างนี้สร้างในปี พ.ศ. 2305 (ก่อนการเสียกรุงศรีอยุธยาครั้งที่ 2) ไม่ปรากฏหลักฐานการสร้างวัด และไม่ปรากฏชื่อผู้สร้าง
ประวัติ.
วัดใต้บ้านบ่อ ตั้งเมื่อ พ.ศ. 2305 ได้รับพระราชทานวิสุงคามสีมา เมื่อวันที่ 26 พฤศจิกายน พ.ศ. 2534
ในสมัยหลวงตาปลื้ม เป็นเจ้าอาวาสทำการสร้างพระอุโบสถหลังเก่า ต่อมาหลวงตาปลื้มมรณภาพ หลวงตาเป้าเป็นสมภารต่อ ต่อจากหลวงตาเป้า ได้หลวงตาเตี้ยเป็นสมภาร จากนั้นมีการแต่งตั้งพระวิเชียร (พระครูสาครวชิรธรรม) เจ้าคณะตำบลบ้านบ่อเป็นเจ้าอาวาส ในยุคนี้ได้พัฒนาวัด สร้างกุฏิ หอฉัน ศาลา โรงครัว ฌาปนสถาน และวางเสาเข็มพระอุโบสถ โดยมีนายพัด ทองธวัช เรี่ยไรครั้งแรก และคุณเอนก ปุ่นครื้น มีพ่อปลั่ง เหมยม เป็นไวยาวัจกร ในยุคพระอธิการเล็กเป็นเจ้าอาวาส ซึ่งต่อมาเลื่อนสมณศักดิ์เป็น พระครูสาครธรรมวัตร ทำการก่อสร้างพระอุโบสถ ก่อสร้างศาลาการเปรียญ ขอตัดถนนเข้าวัด สร้างห้องน้ำห้องสุขา ย้ายอนุสาวรีย์ ให้เข้าแถว ถมดิน ถมลูกรัง ศาลาการเปรียญ มีแม่บุญรวย เฉลิมชัย เป็นหัวหน้า หอกลอง มีพ่อเล็ก แม่พิศ พุกาพันธุ์ ผู้สร้าง มีจ่าสุ่น นางสาหร่าย สร้างศาลาท่าน้ำ สร้างหอระฆัง นอกจากนี้ยังได้มีการสร้างสะพานข้ามคลองสุนัขหอน
วัดมีโรงเรียนพระปริยัติธรรมแผนกธรรม เปิดสอนเมื่อ พ.ศ. 2518
ที่ธรณีสงฆ์.
เมื่อมีการตรวจสอบกับสำนักงานที่ดินจังหวัดสมุทรสาคร ปรากฏว่ามีเนื้อที่ดินตั้ง จำนวน 40 ไร่ 1 งาน 60 ตรารางวา ปรากฏตามเอกสารทะเบียนที่ดินโฉนดตราจองของวัดใต้บ้านบ่อ จำนวน 3 ฉบับ ดังนี้ (1) โฉนดตราจองเลขที่ 423 เล่มที่ 5 หน้าที่ 23 ที่ดินระวาง 17ต./8อ. หน้าสำรวจ 87 ตำบลบ่อ อำเภอเมืองสมุทรสาคร (บ้านบ่อ) เนื้อที่ 8 ไร่ 3 งาน 10 ตารางวา ออกโฉนดตราจองเมื่อวันที่ 2 ธันวาคม พ.ศ. 2490 (2) โฉนดตราจองเลขที่ 424 เล่มที่ 5 หน้าที่ 23 ที่ดินระวาง 17 ต./8 อ. หน้าสำรวจ 88 ตำบลบ่อ อำเภอเมืองสมุทรสาคร (บ้านบ่อ) เนื้อที่ 6 ไร่ 0 งาน 30 ตารางวา ออกโฉนดตราจองเมื่อวันที่ 2 ธันวาคม พ.ศ. 2490 (3) โฉนดตราจองเลขที่ 434 เล่มที่ 5 หน้าที่ 34 ที่ดินระวาง 17 ต./8 อ. หน้าสำรวจ 91 ตำบลบ่อ อำเภอเมืองสมุทรสาคร (บ้านบ่อ) เนื้อที่ 25 ไร่ 2 งาน 20 ตารางวา ออกโฉนดตราจองเมื่อวันที่ 10 ตุลาคม พ.ศ. 2489 รวมเนื้นที่ทั้งหมด 40 ไร่ 1 งาน 60 ตารางวา
อาคารเสนาสนะ.
วัดใต้บ้านบ่ออยู่ติดกับคลองสุนัขหอนไหลผ่านทางด้านหน้าวัด อาคารเสนาสนะ ประกอบด้วย อุโบสถ กว้าง 12 เมตร ยาว 26 เมตร สร้างเมื่อ พ.ศ. 2531 เป็นอาคารคอนกรีตเสริมเหล็ก ศาลาการเปรียญกว้าง 10.70 เมตร ยาว 18 เมตร สร้างเมื่อ พ.ศ. 2526 เป็นอาคารคอนกรีตเสริมเหล็กชั้นเดียว หอสวดมนต์ กว้าง 10 เมตร ยาว 36 เมตร สร้างเมื่อ พ.ศ. 2518 
กุฏิสงฆ์ จำนวน 8 หลัง เป็นอาคารครึ่งตึกครึ่งไม้ 8 หลัง ศาลาอเนกประสงค์ กว้าง 16 เมตร ยาว 20 เมตร สร้างเมื่อ พ.ศ. 2536 เป็นอาคารคอนกรีตเสริมเหล็ก 2 ชั้น ศาลาบำเพ็ญกุศล จำนวน 1 หลัง วัดมีหอกลอง หอระฆัง และโรงครัว ปูชนียวัตถุมี พระประธานประจำอุโบสถ มีนามว่า หลวงพ่อรัศมี
ชุดตัวอักษรอังกฤษ

ชุดตัวอักษรอังกฤษสมัยใหม่คือชุดตัวอักษรละตินที่ประกอบด้วยตัวอักษร 26 ตัว แต่ละตัวมีรูปแบบตัวนำ (upper case) และตัวตาม (lower case) ชุดตัวอักษรอังกฤษมีต้นกำเนิดมาจากอักษรละตินในราวคริสต์ศตวรรษที่ 7 นับแต่นั้นมามีการเพิ่มหรือลดตัวอักษรที่ทำให้ชุดตัวอักษรอังกฤษสมัยใหม่ในปัจจุบันมีตัวอักษร 26 ตัว (และในที่สุดก็กลายเป็นชุดตัวอักษรละตินพื้นฐานไอเอสโอ)
<templatestyles src="Hlist/styles.css"/>* #เปลี่ยนทาง 
รูปร่างที่แน่นอนของตัวอักษรที่เรียงพิมพ์จะแตกต่างกันไปขึ้นอยู่กับแบบตัวพิมพ์ (และแบบอักษร) และรูปร่างของตัวอักษรที่เขียนด้วยลายมืออาจแตกต่างอย่างมีนัยสำคัญจากรูปแบบตัวพิมพ์มาตรฐาน (และระหว่างปัจเจกบุคคล) โดยเฉพาะอย่างยิ่งเมื่อเขียนในลักษณะตัวเขียน (cursive)
ภาษาเขียนของภาษาอังกฤษมีทวิอักษร (digraph) และพหุอักษร (multigraph) อยู่จำนวนหนึ่ง และเป็นภาษายุโรปสมัยใหม่ภาษาหลักเพียงภาษาเดียวที่ไม่ต้องใช้เครื่องหมายเสริมสัทอักษรในคำที่ไม่ใช่คำยืมจากภาษาอื่น บางครั้งอาจพบการใช้ไดเอริซิสเพื่อบ่งว่ารูปสระที่เรียงกันสองตัวนั้นออกเสียงแยกกัน (เช่นในคำ) และยิ่งน้อยครั้งที่จะพบการใช้เกรฟแอกเซนต์เพื่อบ่งว่าเสียงสระที่ตามปกติไม่ออกเสียง ในกรณีนั้นจะออกเสียงด้วย (เช่นในคำ)
สัทวิทยา.
ในภาษาอังกฤษ ตัวอักษร A, E, I, O และ U ถือเป็นอักษรสระ ตัวอักษรตัวอื่น ๆ ถือเป็นตัวอักษรแทนเสียงพยัญชนะ
ตัวอักษร Y บางครั้งใช้แทนพยัญชนะ (เช่นคำว่า) และบางครั้งก็สามารถใช้แทนสระได้ด้วย (เช่น คำว่า)
ตัวอักษร W ในการใช้แทนพยัญชนะ (เช่น คำว่า) เรามักไม่ค่อยพบการใช้อักษร W แทนเสียงสระในภาษาอังกฤษบ่อยนัก ตัวอย่างคำที่ใช้แทนเสียงสระ เช่น คำว่า ที่เป็นคำยืมมาจากภาษาเวลส์
หมายเหตุและอ้างอิง.
หมายเหตุ.
<templatestyles src="Reflist/styles.css" />
ตำบลบางหญ้าแพรก (อำเภอเมืองสมุทรสาคร)

บางหญ้าแพรก เป็นตำบลในอำเภอเมืองสมุทรสาคร จังหวัดสมุทรสาคร เป็นพื้นที่ปากแม่น้ำท่าจีน และเป็นพื้นที่ขยายตัวของชุมชนเมืองที่รองรับความเจริญเติบโตของนครสมุทรสาคร
ที่ตั้งและอาณาเขต.
ตำบลบางหญ้าแพรกมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
บางหญ้าแพรก เป็นตำบลของอำเภอเมืองสมุทรสาคร สมัยก่อนเป็นพื้นที่ที่มีอากาศร้อนชื้น มีพรรณไม้จำพวกหญ้าแพรก แตกกิ่งก้านสาขาปกคลุมดินเป็นจำนวนมาก เพราะอยู่ติดกับแม่น้ำท่าจีนและมีคลองแพรกสาธารณะไหลผ่านหมู่บ้าน ต่อมาชาวบ้านจึงนำชื่อของหญ้าแพรก มาตั้งเป็นชื่อชุมชนต่อท้ายคำว่า บาง ของตนเอง ที่มักหมายถึงแหล่งน้ำหรือมีท่าเรือซึ่งมีเรือจอดอยู่ จนกลายเป็นชื่อ "บางหญ้าแพรก"
ปี พ.ศ. 2459 ทางราชการเปลี่ยนแปลงฐานะสุขาภิบาลตลาดท่าฉลอมเป็นสุขาภิบาลเมืองสมุทรสาคร โดยรวมพื้นที่ตำบลบางหญ้าแพรกเข้าไป ปี พ.ศ. 2478 ได้ยกฐานะพื้นที่เป็นเทศบาลเมืองสมุทรสาคร และกำหนดเขตเทศบาลขึ้นใหม่ ซึ่งมีพื้นที่ตำบลบางหญ้าแพรกตั้งแต่วัดนักบุญอันนาลัยทางด้านเหนือถึงท้ายวัดบางหญ้าแพรก และพื้นที่ฝั่งวัดกำพร้าในตำบลบางหญ้าแพรกเดิม
ต่อมาได้เปลี่ยนแปลงเขตเทศบาลเมืองสมุทรสาครอีกครั้ง โดยตัดพื้นที่ตำบลท่าจีนและตำบลบางหญ้าแพรกในเขตเทศบาลออกมาตั้งเป็นตำบลใหม่ ได้จำนวน 8 หมู่บ้าน และโอนหมู่บ้านของตำบลโคกขามและตำบลบางกระเจ้า จำนวน 4 หมู่บ้านแบ่งเป็น 2 ตำบล คือ ตำบลท่าจีน และตำบลบางหญ้าแพรก มีเขตปกครองตำบลละ 6 หมู่บ้าน โดยมีพื้นที่ตั้งอยู่ 2 ฝั่ง ของปากแม่น้ําท่าจีน แบ่งเป็นฝั่งละ 3 หมู่บ้าน คือ ฝั่งตะวันออกของปากแม่น้ํำ ประกอบด้วย หมู่ 1 บ้านซินเสีย, หมู่ 2 บ้านกําพร้า, หมู่ 3 บ้านโกรกกรากใน และฝั่งตะวันตกของปากแม่น้้ำ ประกอบด้วย หมู่ 4 บ้านบางหญ้าแพรก, หมู่ 5 บ้านหัวโพง, หมู่ 6 บ้านนาเกลือมณีรัตน์
การแบ่งเขตการปกครอง.
การปกครองส่วนภูมิภาค.
พื้นที่ตำบลบางหญ้าแพรกประกอบด้วยหมู่บ้านทั้งสิ้นจำนวน 6 หมู่บ้าน มีจำนวนประชากร 25,942 คน แบ่งเป็นชาย 12,531 คน หญิง 13,411 คน (เดือนธันวาคม 2566) เป็นตำบลที่มีจำนวนประชากรมากเป็นลำดับ 5 ในอำเภอเมืองสมุทรสาคร
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
การปกครองส่วนท้องถิ่น.
ตำบลบางหญ้าแพรกเดิมมีฐานะเป็นสภาตำบลบางหญ้าแพรก ในปี พ.ศ. 2516 ต่อมาปี พ.ศ. 2537 สภาตำบลบางหญ้าแพรกมี 6 หมู่บ้าน พื้นที่ 67.28 ตารางกิโลเมตร ประชากร 18,854 คน และ 3,688 ครัวเรือน ปี พ.ศ. 2538 กระทรวงมหาดไทยจึงพิจารณาให้สภาตำบลบางหญ้าแพรกอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลบางหญ้าแพรก
ปี พ.ศ. 2550 เขตองค์การบริหารส่วนตำบลบางหญ้าแพรกมี 6 หมู่บ้าน พื้นที่ 67.28 ตารางกิโลเมตร ประชากร 22,607 คน และ 7,494 ครัวเรือน มีรายได้จริงโดยไม่รวมเงินอุดหนุนในปีงบประมาณที่ผ่านมา ตั้งแต่ 12,000,000 บาทขึ้นไป และได้รับความเห็นชอบจากราษฎร พ.ศ. 2551 กระทรวงมหาดไทยจึงพิจารณาให้องค์การบริหารส่วนตำบลบางหญ้าแพรกอยู่ในเงื่อนไขที่จะจัดตั้งเป็นเทศบาลตำบลได้ จึงได้รับการจัดตั้งเป็น เทศบาลตำบลบางหญ้าแพรก
หน่วยพิฆาตเดนตาย

หน่วยพิฆาตเดนตาย เป็นซีรีส์โทรทัศน์แนวแอ็คชั่นผจญภัยสัญชาติอเมริกันที่ฉายทางช่อง NBC ตั้งแต่ปี 2526 ถึง 2530 เป็นเรื่องราวสมมติที่แต่งขึ้นเกี่ยวกับอดีตสมาชิกหน่วยรบพิเศษของกองทัพสหรัฐฯ หรือเรียกว่า หน่วยรบพิเศษกรีนเบอเรต์ สมาชิกของพวกเอ-ทีมหลังจากถูกศาลตัดสินว่า "ได้ก่ออาชญากรรมที่พวกเขาไม่ได้กระทำ" หลังจากติดคุกและได้หลบหนีออกจากคุกทหารและในขณะที่ยังหลบหนีก็ทำงานเป็นหน่วยทหารรับจ้าง ซีรีส์นี้สร้างโดยสตีเฟน เจ.เคนัล (Stephen J.Cannell) และ แฟรงค์ ลูโป (Frank Lupo) ภาพยนตร์เรื่องยาว ที่สร้างจากซีรีส์นี้เปิดตัวโดยทเวนตีท์เซนจูรีฟอกซ์ (20th Century Fox) ในปี 2010
สำหรับซีรัส์โทรทัศน์เรื่องนี้ ได้เคยนำมาออกอากาศฉายทางโทรทัศน์ในประเทศไทยเป็นครั้งแรกโดยไทยทีวีสีช่อง 3 เมื่อหลายสิบปีก่อนโดยออกอากาศฉายในทุก ๆ บ่ายวันเสาร์ โดยใช้ชื่อเรื่องว่า "หน่วยพิฆาตเดนตาย" ซึ่งทีมพากย์เสียงภาษาไทยในสมัยนั้นคือ "ทีมพากย์อินทรี"
“ ถ้าคุณกำลังมีปัญหา ถ้าไม่มีใครสามารถช่วยคุณได้ และถ้าคุณสามารถหาเจอพวกเขาได้บางทีคุณอาจจ้าง ... ทีม A-TEAM!”
หงชุน

หงชุน  เป็นหมู่บ้านในเขตปกครองของเมืองหงชุน  อำเภออี นครระดับจังหวัดหวงซาน ในภูมิภาคฮุยโจว ทางตอนใต้ของมณฑลอานฮุย ประเทศจีน และตั้งอยู่ใกล้กับเชิงเขาภูเขาหวงซานทางทิศตะวันตกเฉียงใต้ 
หมู่บ้านหงชุน ถูกสร้างให้มีผังหมู่บ้านเป็นรูปวัว โดยมีเนินเขาเหลยกั่งที่อยู่ใกล้เคียงเป็นหัว ต้นไม้ใหญ่สองต้นยืนอยู่บนมีเนินเป็นเขาวัว สะพานสี่แห่งข้ามลำธารจี้ยินเป็นขาวัว ขณะที่ตัวหมู่บ้านเป็นเร่างวัว ลำธารจี้ยินป็นตัวแทนของลำไส้และทะเลสาบต่าง ๆ เช่น “ทะเลสาบใต้” (南湖; หนานหู) เป็นอวัยวะภายในอื่น ๆ 
สถาปัตยกรรมและงานแกะสลักในจำนวนเรือนพักอาศัยราว 150 หลังคาเรือน มีอายุย้อนไปถึงสมัย ราชวงศ์หมิง และ ราชวงศ์ชิง ซึ่งได้รับการกล่าวขานว่าเป็นสถาปัตยกรรมและงานแกะสลักสมัยหมิงและชิงที่ยังคงสภาพดีที่สุดในประเทศจีน "หอเฉิงจื้อ (承志堂; Chéngzhì Hall") เป็นหนึ่งในศาลบรรพชนขนาดใหญ่ที่สุด ซึ่งเปิดให้เข้าชมเป็นพิพิธภัณฑ์ 
หมู่บ้านหงชุน และหมู่บ้านซีตี้ ได้รับการขึ้นทะเบียนร่วมกันโดยยูเนสโกให้เป็นมรดกโลก ในปี 2543 ในนาม "หมู่บ้านโบราณในอานฮุยตอนใต้ ซีตี้และหงชุน" และหมู่บ้านหงชุนยังถูกใช้เป็นสถานที่ถ่ายทำฉากหนึ่งในภาพยนตร์เรื่อง "พยัคฆ์ระห่ำ มังกรผยองโลก"
สถาปัตยกรรมที่โดดเด่น.
อาคารของหมู่บ้านหงชุน ส่วนใหญ่เป็นอาคารที่พักอาศัย สวนส่วนบุคคล และอาคารสาธารณะ ได้แก่ สถานศึกษา หอบรรพบุรุษ กลุ่มอาคารได้รับการอนุรักษ์ค่อนข้างสมบูรณ์ อาคารทุกประเภทให้ความสำคัญกับงานแกะสลักต่าง ๆ เช่น งานไม้แกะสลัก งานแกะสลักอิฐ และ หินแกะสลัก ซึ่งมีความละเอียดอ่อนประณีต มีคุณค่าทางศิลปะสูง ถนนและซอยส่วนใหญ่ในหมู่บ้านสร้างขึ้นใกล้น้ำและจัดเรียงรอบบึงพระจันทร์ บ้านส่วนใหญ่เป็นลานกว้างเข้าออกสองทาง และบางแห่งเปิดทางน้ำเข้าบ้านเพื่อสร้างเป็นลานน้ำหรือบ่อปลา อาคารสำคัญได้แก่ สถาบันศึกษาหนานหู, Lexu Hall, หอเฉิงจื้อ, Deyi Hall, Songhe Hall, Biyuan เป็นต้น
สถาบันศึกษาหนานหู (南湖书院) ตั้งอยู่บนฝั่งเหนือของทะเลสาบใต้ เดิมเป็นโรงเรียนเอกชน 6 แห่งที่สร้างขึ้นในตอนปลายราชวงศ์หมิงเรียกว่า "Yihu Six Schools " ได้รับการควบรวมและสร้างขึ้นใหม่เป็น "Yiwenjia School" ในปีที่ 19 ของ Jiaqing ในราชวงศ์ชิง (ปี 2357) หรือที่เรียกว่า "Nanhu Academy" สถาบันการศึกษาที่สร้างขึ้นใหม่ประกอบด้วยหกส่วน มีผนังและกระเบื้องสีขาวน้ำใสและท้องฟ้าสีฟ้าและสภาพแวดล้อม เป็นอาคารราชวงศ์หมิงที่มีอยู่เพียงแห่งเดียวในหมู่บ้านงานแกะสลักไม้มีความสวยงาม
หอเฉิงจื้อสร้างขึ้นในช่วงปลายราชวงศ์ชิง (ปี 2398) เพื่อเป็นที่พักอาศัยของ Wang Dinggui พ่อค้าเกลือที่ยิ่งใหญ่ เป็นอาคารคอมเพล็กซ์ที่ใหญ่ที่สุดในหมู่บ้านครอบคลุมพื้นที่ประมาณ 2,100 ตารางเมตรภายในมีบ้านมากกว่า 60 หลังซึ่งจัดไว้รอบ ๆ เก้าลาน ห้องโถงใหญ่และห้องโถงด้านหลังเป็นอาคารแบบทางเดิน 3 หลังทั้งสองด้านเป็นโถงโฮมสคูลและโถงบ่อปลาและด้านหลังเป็นสวน ลานแห่งนี้ยังมี "ตุนหยุนซวน" สำหรับสูบฝิ่นและ "ศาลาเป่าซาน" สำหรับเล่นไพ่นกกระจอก มีเสาไม้ทั้งหมด 136 เสาในบ้านทั้งหลังมีรูปแกะสลักระหว่างเสาไม้และหน้าผากหุ่นจำลองมีความวิจิตรงดงามมีเรื่องราว ได้แก่ "Yuqiao Lugong Reading", "Romance of the Three Kingdoms", "Hundreds of Lantern Festival", "Guo Ziyi Worships Birthday", " ภาพจัดเลี้ยงถังซือจง” เป็นต้น
หมู่บ้านหงชุน และ บ่อน้ำจันทร์ฉาย
ทะเลสาบข้างหมู่บ้านหงชุน
การเดินทาง.
มีรถประจำทางให้บริการจากสถานีขนส่งหวงซาน ตัวเมืองเทศบาลระดับจังหวัดหวงซาน และ รถประจำทางจากสถานีขนส่งถางโข่ว ซึ่งเป็นสถานีขนส่งทางด้านใต้ของ Huangshan Scenic Area
อีเอฟแอลแชมเปียนชิป ฤดูกาล 2020–21

อีเอฟแอลแชมเปียนชิป ฤดูกาล 2020–21 (หรือเรียกว่า สกายเบตแชมเปียนชิป ด้วยเหตุผลด้านผู้สนับสนุน) เป็นการแข่งขันอีเอฟแอลแชมเปียนชิปฤดูกาลที่สี่ของลีกภายใต้ชื่อปัจจุบันและในฤดูกาลที่ 29 ภายใต้รูปแบบโครงสร้างของลีกปัจจุบัน
การเปลี่ยนแปลงทีม.
ทีมด้านล่างนี้ตือการเปลี่ยนแปลงดิวิชันตั้งแต่ฤดูกาล 2019–20:
<table class="multicol" style=";border-spacing:0;background:transparent;" role="presentation">
<tr style="vertical-align:top;">
<td style="width:15.0em;;;">
มายังแชมเปียนชิป.
เลื่อนชั้นจาก ลีกวัน
ตกชั้นจาก พรีเมียร์ลีก
</td>
<td style="width:3.25em;"></td>
<td style="width:15.0em;;;">
จากแชมเปียนชิป.
เลื่อนชั้นสู่ พรีเมียร์ลีก
ตกชั้นสู่ ลีกวัน
</td>
</tr></table>
เพลย์ออฟ.
เลกแรก
เลกสอง
 "ณ วันที่ 22 พฤษภาคม พ.ศ. 2564"
อำเภอเฟิ่งหวง

อำเภอเฟิ่งหวง  เป็นอำเภอภายใต้การปกครองของจังหวัดปกครองตนเองเซียงซี ในมณฑลหูหนาน ประเทศจีน
เฟิ่งหวงตั้งอยู่ริมขอบตะวันตกของมณฑลหูหนาน ทางใต้ของจังหวัดปกครองตนเองเซียงซี ติดกับด้านตะวันออกของ มณฑลกุ้ยโจว และ ทางทิศเหนือเชื่อมกับอำเภอฮฺวายฺเหวียน และ เมื่องจี๋โซ่ว ทางทิศตะวันออกติดกับอำเภอหลูซี และทางทิศตะวันออกเฉียงใต้ติดกับอำเภอมายอง ("หมาหยังเหมียวจู๋จื้อจึเชี่ยน") ทางทิศตะวันตกเฉียงใต้และทิศตะวันตกติดกับเขตปี้เจียง ของเมืองถงเหริน และ เขตปกครองตนเองซงเถา ของมณฑลกุ้ยโจว อำเภอเฟิ่งหวงมีพื้นที่ 1,745 กม2 ณ ปี 2558 มีประชากรตามสำมะโนประชากร 428,294 คน อำเภอนี้มี 13 เมือง และ 4 ตำบล อยู่ภายใต้เขตปกครอง โดยมี ถัวเจียง  เป็นเมืองหลักของอำเภอ
ประวัติ.
อำเภอเฟิ่งหวงตั้งขึ้นในปี พ.ศ. 2247 และมีประวัติศาสตร์ยาวนานถึง 300 ปี เมืองโบราณเป็นที่รวมของชนกลุ่มน้อยเผ่าม้งและถู่จา มีแหล่งโบราณคดีวัฒนธรรมชาติพันธุ์ที่ได้รับการอนุรักษ์ไว้เป็นอย่างดี ซึ่งประกอบด้วย ภาษาชาติพันธุ์ ขนบธรรมเนียม ศิลปะ ตลอดจนสถาปัตยกรรมชาติพันธุ์ที่โดดเด่นหลายหลากซึ่งได้รับอิทธิพลมาจากสถาปัตยกรรมสมัยราชวงศ์ หมิง และ ชิง ผังเมืองถูกสร้างให้ปรับเข้ากับการโอบล้อมด้วยภูเขาและแม่น้ำตามธรรมชาติที่ไหลผ่านกลางเมือง ประชากรกว่าครึ่งของเมืองเป็นชนกลุ่มน้อย ม้ง  หรือ ถู่จา  เฟิ่งหวงยังเป็นศูนย์กลางของการก่อกบฏม้ง ที่ไม่ประสบความสำเร็จ (พ.ศ. 2397 - 2416) ซึ่งก่อให้เกิดการพลัดถิ่นของชาติพันธุ์ม้งสู่เอเชียตะวันออกเฉียงใต้ในช่วงสองศตวรรษที่ผ่านมา อำเภอนี้เป็นที่รู้จักดีในประเพณีม้งและการพิธีศพแบบม้ง และยังเป็นที่ตั้งของกำแพงเมืองจีนตอนใต้ (ม้ง: "Suav Tuam Choj") ที่สร้างขึ้นโดยราชวงศ์หมิงเพื่อปกป้องชาวจีนฮั่นในพื้นที่จากการโจมตีของม้ง 
นับจากปี 2456 ชื่อของเมืองที่เปลี่ยนจาก "เจิ้นกัน" (鎮筸) เป็น "เฟิ่งหวง" 
เมืองโบราณเฟิ่งหวงได้รับการบรรจุไว้ในรายชื่อเบื้องต้น มรดกโลก ของ องค์การยูเนสโก เมื่อวันที่ 28 มีนาคม 2551 ในหมวดวัฒนธรรม เมืองโบราณแห่งนี้ได้รับการยกย่องว่าเป็นเมืองที่สวยที่สุดในจีนโดย Rewi Alley นักเขียนชาวนิวซีแลนด์ 
เมืองโบราณเฟิ่งหวงได้รับความเสียหายจากน้ำท่วมในเดือนกรกฎาคม 2557 
การเดินทาง.
การเดินทางไปอำเภอเฟิ่งหวง โดยใช้สนามบินเฟิ่งหวง (Fenghuang Airport) ในเมืองถงเหริน (Tóngrén) อยู่ห่างจากเฟิ่งหวง และสถานีรถไฟที่ใกล้ที่สุดในเมืองจี๋โซ่ว (Jíshǒu) ที่อยู่ห่างออกไป จากนั้นเดินทางต่อด้วยรถประจำทางหรือแท็กซี่ไปยังอำเภอเฟิ่งหวง 
สนามบินจางจาเจี้ย (Zhangjiajié) และสถานีรถไฟหฺวายฮฺว่า (Huáihuà) ใช้เป็นจุดเปลี่ยนต่อพาหนะสำหรับไปสู่อำเภอเฟิ่งหวงได้เช่นกัน
เลือดน้ำเงิน

เลือดน้ำเงิน อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
รัฐธรรมนูญตองงา

รัฐธรรมนูญตองงา เป็นกฎหมายสูงสุดของประเทศ พระเจ้าจอร์จ ตูโปอูที่ 1 ทรงตราขึ้นเมื่อวันที่ 4 พฤศจิกายน ค.ศ. 1875 โดยระบุส่วนประกอบของรัฐบาลตองงาและการถ่วงดุลระหว่างฝ่ายนิติบัญญัติ ฝ่ายบริหารและฝ่ายตุลาการ วันคล้ายวันสถาปนารัฐธรรมนูญจะมีการจัดงานเฉลิมฉลองเป็นการทั่วไปในประเทศตองงา 
รัฐธรรมนูญแบ่งเนื้อหาออกเป็น 3 ส่วน ส่วนแรกกล่าวถึงการประกาศสิทธิมนุษยชนให้กับชาวตองงา ส่วนที่สองกล่าวถึงแบบรูปของรัฐบาลและส่วนที่สามกล่าวถึงกฎหมายเกี่ยวกับการถือครอง การสืบทอดและการขายที่ดิน
คำประกาศสิทธิมนุษยชนกำหนดสิทธิมนุษยชนขั้นพื้นฐานให้กับชาวตองงา โดยกำหนดให้ตองงาเป็นประเทศเสรี ห้ามมิให้มีระบบทาส ยกเว้นเป็นไปเพื่อการลงโทษผู้ก่ออาชญากรรมร้ายแรง นอกจากนี้ยังจัดตั้งให้ตองงาเป็นที่พักพิงสำหรับผู้หลบหนีจากความเป็นทาสจากประเทศอื่น รัฐธรรมนูญยังได้กำหนดให้ประชาชนตองงาทุกคนเท่าเทียมกัน แม้จะมีความต่างทางชนชั้นหรือชาติพันธุ์ นอกจากนี้ยังให้เสรีภาพในการนับถือศาสนา เสรีภาพทางสื่อ เสรีภาพในการพูด เสรีภาพในการร้องเรียนและชุมนุมกันด้วย ในวันอาทิตย์ที่เป็นวันสะบาโต รัฐธรรมนูญกำหนดให้ห้ามผู้ใดทำการค้าขายหรือประกอบอาชีพหรือประกอบการพาณิชย์ มีการกำหนดให้ใช้หลัก "Habeas Corpus" เพื่อให้สิทธิขั้นพื้นฐานแก่ผู้ถูกกล่าวหาและปกป้องจากการถูกฟ้องร้องซ้ำ ประชาชนจะต้องจ่ายภาษีเพื่อแลกกับการคุ้มครองชีวิต เสรีภาพและทรัพย์สิน มีข้อกำหนดคุณสมบัติการเป็นลูกขุน และกำหนดอายุสำหรับการสืบทอดตำแหน่งและที่ดิน ท้ายที่สุดนี้ยังกำหนดให้ชาวต่างชาติที่อาศัยอยู่ในตองงาไม่น้อยกว่า 5 ปี สามารถขอเปลี่ยนสัญชาติได้ ซึ่งจะได้รับสิทธิและอภิสิทธิ์เหมือนชาวตองงาโดยกำเนิด ยกเว้นสิทธิส่วนแบ่งภาษีมรดก
ตองงาเป็นประเทศปกครองในระบอบราชาธิปไตยภายใต้รัฐธรรมนูญ ซึ่งกษัตริย์จะทรงใช้พระราชอำนาจทางบริหารผ่านทางรัฐบาลตองงา ทางนิติบัญญัติผ่านรัฐสภาตองงา กษัตริย์ยังทรงสามารถใช้พระราชอำนาจด้านนิติบัญญัติผ่านทางคณะองคมนตรีได้ เมื่อไม่ใช่สมัยประชุมสภา แต่พระราชกฤษฎีกาฉบับนั้นจะต้องได้รับความเห็นชอบจากรัฐสภา จึงจะเป็นกฎหมายได้
รัฐสภาสามารถดำเนินการแก้ไขรัฐธรรมนูญได้ โดยต้องไม่มีผลกระทบต่อกฎหมายด้านเสรีภาพ การสืบราชสมบัติและตำแหน่งหรือที่ดินของชนชั้นขุนนาง การแก้รัฐธรรมนูญต้องผ่านความเห็นชอบจากรัฐสภา 3 ครั้ง และได้รับมติเป็นเอกฉันท์จากคณะองคมนตรี
อัตเลติโกเดมาดริดในฤดูกาล 2019–20

ฤดูกาล 2019–20 เป็นฤดูกาลที่ 89 ของ อัตเลติโกเดมาดริด และเป็นฤดูกาลที่ 83 ของสโมสรใน ลาลิกา ลีกสูงสุดของ ฟุตบอลสเปน อัตเลติโกเข้าร่วมการแข่งขันใน ลาลิกา, โกปาเดลเรย์, ซูเปร์โกปาเดเอสปัญญา และ ยูฟ่าแชมเปียนส์ลีก.
การแข่งขัน.
      ชนะ
      เสมอ
      แพ้
      โปรแกรมนัดต่อไป
 "ณ วันที่ แมตช์ลงเล่นเมื่อวันที่ 13 สิงหาคม ค.ศ. 2020"
บาอิอาบลังกา

บาอิอาบลังกา ([baˈi.a ˈβlaŋka]) เป็นนครที่ตั้งอยู่ตะวันตกเฉียงใต้ของรัฐบัวโนสไอเรส ติดกับมหาสมุทรแอตแลนติก และเป็นที่ตั้งของการปกครองของอำเภอบาอิอาบลังกา มีประชากรอาศัยอยู่ราว 301,572 คน จากข้อมูลของสำมะโนประชากรในปี ค.ศ. 2010 โดยสถาบันสถิติและสำมะโนแห่งชาติอาร์เจนตินา เป็นเมืองหลักของมหานครบาอิอาบลังกา
เมืองนี้มีท่าเรือที่สำคัญซึ่งมีความลึก 45 ฟุต (15 เมตร) รักษาต้นน้ำคงที่เกือบทั้งหมดไปตามความยาวของอ่าว ที่ลำธารนาโปสตาไหลลงมา
"บาอิอาบลังกา" แปลว่า "อ่าวสีขาว" ชื่อนี้เนื่องด้วยจากสีของเกลือที่ปกคลุมพื้นดินที่ล้อมรอบชายทะเล เฟอร์ดินานด์ มาเจลลัน เห็นอ่าวนี้ (ซึ่งจริง ๆ แล้วคือชะวากทะเล) ระหว่างการแล่นเรือรอบโลกครั้งแรกของเขาตามคำสั่งของจักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์ ในปี ค.ศ. 1520 เพื่อหาช่องทางที่เชื่อมต่อระหว่างมหาสมุทรแอตแลนติกสู่มหาสมุทรแปซิฟิกไปตามชายฝั่งทะเลอเมริกาใต้
ยูโรคอปเตอร์ อีซี155

ยูโรคอปเตอร์ EC155  ปัจจุบันคือ แอร์บัสเฮลิคอปเตอร์ H155  เป็นเฮลิคอปเตอร์ขนส่งผู้โดยสารลําเลียงขนาดกลางระยะไกล ที่พัฒนาโดยยูโรคอปเตอร์ จากตระกูลโดแฟ็งสำหรับการบินพลเรือน ซึ่งเป็นอากาศยานเครื่องยนต์คู่ และสามารถบรรทุกผู้โดยสารได้ถึง 13 คน พร้อมกับลูกเรือ 1 หรือ 2 คน โดยขึ้นอยู่กับการกำหนดค่าของผู้ซื้อ เฮลิคอปเตอร์นี้วางตลาดสำหรับการขนส่งผู้โดยสาร, การสนับสนุนนอกชายฝั่ง, การขนส่งหมู่คณะวีไอพี และหน้าที่ขนส่งผู้บาดเจ็บ ในปี ค.ศ. 2015 EC155 ได้เปลี่ยนชื่อเป็น H155 อย่างเป็นทางการ ตามการเปลี่ยนชื่อองค์กรของยูโรคอปเตอร์ มาเป็นแอร์บัสเฮลิคอปเตอร์
ประจำการ.
อากาศยานนี้ดำเนินการโดยเอกชน, บริษัท และผู้ให้บริการเช่าเหมาลำ นอกจากนี้ ยังดำเนินการโดยองค์กรของรัฐ ตลอดจนในฐานะการขนส่งนอกชายฝั่งสำหรับอุตสาหกรรมแก๊สและน้ำมัน
ดูเพิ่ม.
การพัฒนาที่เกี่ยวข้อง
ซุลซุวัยเกาะตัยน์

ซุลซุวัยเกาะตัยน์  เป็นบุคคลที่ได้รับการกล่าวถึงในฮะดีษของนบีมุฮัมมัด โดยเป็นกลุ่มชายชาวอบิสซีเนีย (ชาวเอธิโอเปัย) ที่ได้รับกำหนดให้ทำลายกะอ์บะฮ์ในช่วงวาระสุดท้าย โดยจะทำลายอิฐที่ละก้อน ในช่วงนั้นความศรัทธาในพระผู้เป็นเจ้าจะหายไป ดังนั้นจึงไม่มีใครรู้ถึงการทำลายล้างนี้ อับดุลลอฮ์ อิบน์ อัมร์ อิบน์ อัลอาศและอิบน์ กะษีรตีความว่าเหตุการณ์นี้จะเกิดขึ้นหลังการมาครั้งที่สองของอีซา (พระเยซู)
มหากาพย์รามเกียรติ์

มหากาพย์รามเกียรติ์  เป็นภาพยนตร์อินเดียขนาดยาวที่ถ่ายทำเมื่อปี ค.ศ. 1976 เนื้อเรื่องกล่าวถึงวรรณกรรมชิ้นเอก และยิ่งใหญ่ที่สุดของโลก รามายณะ โดยในประเทศอินเดียจะฉายภาคเดียว 3 ชั่วโมงจบ แต่ในประเทศไทยจะฉายแยกเป็น 2 ภาค โดยแบ่งเป็นตอนๆ 
เนื้อเรื่องย่อ.
มหากาพย์รามเกียรติ์ ภาค 1.
พระพรหม พระวิษณุ พระศิวะ พระแม่ลักษมี และทวยเทพทั้งหลาย ได้ส่งหนุมานให้มาคอยช่วยเหลือองค์พระราม เพื่อตามชิงตัวนางสีดา จากพญาทศกัณฐ์ ยักษ์ใหญ่แห่งกรุงลงกา หนุมานได้เดินทางมาเจอกับพระราม และพระลักษมณ์พระอนุชา จึงได้ถวายตัวเป็นข้ารับใช้ พร้อมทั้งเหล่าวานร กองทัพพระรามได้ยกทัพข้ามน้ำข้ามทะเล ต่อสู้กับกองทัพของทศกัณฐ์จนได้ช่วยเหลืทอนางสีดากลับคืนมาได้ ถึงแม้จะได้ตัวนางสีดากลับมาแล้ว พระรามก็ยังไม่มีความสุข เพราะคิดว่าประชาชนจะไม่ยอมเชื่อว่านางสีดาโดนทศกัณฐ์ไปขังไว้ 1 ปี นางสีดาจึงขอพิสูจน์ตัวเองให้กองทัพพระรามดูด้วยการลุยไฟ
มหากาพย์รามเกียรติ์ ภาค 2.
นางสีดาได้พิสูจน์ตัวเองด้วยการบูชาไฟ กองทัพพระรามก็เดินทางกลับมาครองเมืองอโยธยา รวมทั้งหนุมานและบริวาร หนุมานสร้างความดีความชอบเป็นที่รักใคร่ของพระรามและนางสีดาเป็นอย่างมาก ต่อมาไม่นานกลับมีเหตุการณ์เกิดขึ้นประชาชนบางกลุ่มต่างไม่พอใจในนางสีดาที่ถูกทศกัณฑ์จับตัวไป จะมีความบริสุทธิ์ได้อย่างไร เหตุไฉนพระรามจึงนำนางกลับมาครองรักกันได้ เพื่อความสงบสุขของบ้านเมืองพระรามจึงยอมเสียสละครั้งยิ่งใหญ่ด้วยการให้พระลักษณ์นำนางสีดาไปทิ้งไว้กลางป่า นางสีดาต้องทนทุกข์ลำบากทั้งที่ตัวเองบริสุทธิ์ใจและกำลังท้อง ต่อมานางสีดาได้คลอดบุตรชาย 2 คน พระรามได้เสด็จมาพบนางสีดาจึงได้มอบบุตรชายให้พระรามไว้ ส่วนตัวนางได้แสดงความบริสุทธ์ใจโดยเชิญพระแม่ธรณีช่วยสูบตัวเองลงไปพระรามเสียใจมาก จึงขอสละราชบัลลังก์เพื่อที่จะเดินทางกลับสู่สรวงสวรรค์
เคอร์บีแอนด์เดอะเรนโบว์เคิร์ส

เคอร์บีแอนด์เดอะเรนโบว์เคิร์ส  รู้จักกันในแถบภูมิภาคแพล (PAL regions) ว่า เคอร์บีแอนด์เดอะเรนโบว์เพนต์บรัช (Kirby and the Rainbow Paintbrush) เป็นวิดีโอเกมแพลตฟอร์มในซีรีส์ "เคอร์บี" ที่พัฒนาโดยฮาลแล็บบราโทรีสำหรับวียู ชื่อของตัวเกมตามมาจากเกม "" (Kirby: Canvas Curse) สำหรับนินเท็นโด DS ในค.ศ. 2005 ตัวเกมถูกเผยแพร่ในญี่ปุ่นเมื่อวันที่ 22 มกราคม ค.ศ. 2015, 20 กุมภาพันธ์ ค.ศ. 2015 ในอเมริกาเหนือ, 8 พฤษภาคม ค.ศ. 2015 ในยุโรป และ 9 พฤษภาคม ค.ศ. 2015 ในออสเตรเลีย
การตอบรับ.
"เคอร์บีแอนด์เดอะเรนโบว์เคิร์ส" ได้เสียงวิจารณ์ผสมกันในแง่บวก โดยได้คะแนนไป 75% บนเกมแรงกิงส์ตามความคิดเห็น 50 อัน และ 73/100 บนเมทาคริติกตามความคิดเห็น 72 อัน
Dan Ryckert จาก ไจแอนต์บอมบ์ ให้ไปสองจากห้าดาว เขารู้สึกว่าตัวด่านง่ายและเป็นเส้นตรงเกิน ของสะสมก็เก็บง่าย และไม่ชอบที่เคอร์บีไม่สามารถขโมยทักษะของศัตรูเหมือนกับ "แคนวาสเคิร์ส" อย่างไรก็ตาม Ryckert เห็นศิลปะจากแบบดินเหนียวว่า "งดงาม"
Marty Sliva จาก IGN พบว่าตัวเกมน่าเล่นกว่า ให้ไป 8.0 จาก 10 คะแนน Sliva คิดว่าภาพในเกม "สวยงามมาก" ชื่นชมรายละเอียดของรอยนิ้วมือบนดินเหนียว แต่รู้สึกผิดหวังที่ต้องโฟกัสกับเกมแพดแทนหน้าจอ HDTV
การจำหน่าย.
หลังจากเผยแพร่ในประเทศญี่ปุ่นเกือบหนึ่งเดือน "เคอร์บีแอนด์เดอะเรนโบว์เคิร์ส" ถูกจำหน่ายไปเกือบ 58,000 อัน โดย 83,000 อันถูกขายในช่วงปลายเดือนมิถุนายน ค.ศ. 2015
รางวัลนาฏราช ครั้งที่ 11

รางวัลนาฏราช ครั้งที่ 11 ประจำปี พ.ศ. 2562 เป็นงานประกาศผลรางวัลยอดเยี่ยมด้านวิทยุกระจายเสียงและวิทยุโทรทัศน์ จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ กำหนดประกาศผลในวันที่ 12 กันยายน พ.ศ. 2563 ณ บ้านริก สตูดิโอ โดยช่อง 3 เอชดี เป็นเจ้าภาพถ่ายทอดสด ซึ่งในปีนี้จัดขึ้นท่ามกลางสถานการณ์การแพร่ระบาดของเชื้อโควิด19ทำให้ต้องลดขนาดการจัดงานลงท่ามกลางความเสียดายถึงรางวัลในสาขาโปรดัคชั่นต่างๆที่ไม่ได้ถูกประกาศในปีนี้ ทั้งนี้นาฏราชถือเป็นรางวัลเดียวในประเทศไทยที่มีการมอบรางวัลสาขาโปรดัคชั่นดีไซน์มากที่สุด
รายชื่อผลงานและบุคคลที่ได้รับการเสนอชื่อเข้าชิงและได้รับรางวัล.
รางวัลนาฏราชครั้งที่ 11 มีรางวัลทั้งสิ้น 27 รางวัล มีรายชื่อผู้เข้าชิงในแต่ละรางวัลดังต่อไปนี้
รางวัลเกียรติยศ.
รางวัลเกียรติยศทางด้านวิทยุ.
หัทยา วงษ์กระจ่าง
รางวัลเกียรติยศทางด้านโทรทัศน์.
จำนรรค์ ศิริตัน หนุนภักดี
สรุปรายชื่อผู้เข้าชิงและผู้ชนะ (เฉพาะสาขาละครโทรทัศน์).
รายชื่อผู้เข้าชิง.
ละครทั้ง 18 เรื่องต่อไปนี้ ได้รับการเสนอชื่อเข้าชิงรางวัลนาฏราช ครั้งที่ 11 
รายชื่อผู้ชนะ.
ละครทั้ง 3 เรื่องต่อไปนี้ ได้รับการลงคะแนนเสียงให้เป็นผู้ชนะรางวัลนาฏราช ครั้งที่ 11
ยูฟ่าแชมเปียนส์ลีก ฤดูกาล 2020–21

ยูฟ่าแชมเปียนส์ลีก ฤดูกาล 2020–21 เป็นการแข่งขันฟุตบอลสโมสรยุโรปถ้วยใหญ่ที่สุด จัดขึ้นโดยยูฟ่า โดยฤดูกาลนี้เป็นฤดูกาลที่ 66 และเป็นฤดูกาลที่ 29 ตั้งแต่มีการเปลี่ยนชื่อจากยูโรเปียนแชมเปียนคลับส์คัพ เป็นยูฟ่าแชมเปียนส์ลีก
นัดชิงชนะเลิศประจำฤดูกาลนี้ มีกำหนดแข่งขันที่ อิชตาดียูดูดราเกา ในเมืองโปร์ตู ประเทศโปรตุเกส ทีมที่ชนะเลิศของยูฟ่าแชมเปียนส์ลีก ฤดูกาล 2020–21 จะได้รับสิทธิ์การแข่งขัน ยูฟ่าแชมเปียนส์ลีก ฤดูกาล 2021–22 รอบแบ่งกลุ่มโดยอัตโนมัติ และนอกจากนี้ยังได้รับสิทธิ์ในการลงเล่นพบกับทีมชนะเลิศของยูฟ่ายูโรปาลีก ฤดูกาล 2020–21 ในยูฟ่าซูเปอร์คัพ 2021
การคัดเลือกสโมสร.
79 หรือ 80 สโมสรจาก 54 ประเทศ ของสมาชิกยูฟ่าจำนวน 55 ประเทศ จะได้เข้าร่วมการแข่งขันยูฟ่าแชมเปียนส์ลีกฤดูกาล 2020–21 (ยกเว้นลิกเตนสไตน์ ซึ่งไม่ได้จัดการแข่งขันลีก) โดยจะจัดอันดับแต่ละประเทศสำหรับจำนวนของสโมสรที่จะได้เข้าร่วมการแข่งขัน ดังนี้:
การจัดอันดับตามสมาคมฟุตบอล.
สำหรับการแข่งขัน ยูฟ่าแชมเปียนส์ลีก ฤดูกาล 2020–21 จะจัดอันดับอ้างอิงตามค่าสัมประสิทธิ์ของยูฟ่าในปี พ.ศ. 2562 (ค.ศ. 2019) ซึ่งคิดตามผลการแข่งขันฟุตบอลระดับทวีปตั้งแต่ฤดูกาล 2014–15 ถึง 2018–19
นอกจากการคิดจากค่าสัมประสิทธิ์แล้ว สมาคมของประเทศนั้นจะได้รับสิทธิ์ให้มีสโมสรเข้าแข่งขันเพิ่มในแชมเปียนส์ลีก ดังนี้:
การจัดการแข่งขัน.
ตารางด้านล่างนี้เป็นการจัดการแข่งขันของฤดูกาลนี้
สโมสร.
อันดับในลีกซึ่งเป็นอันดับในฤดูกาลก่อนหน้าจะแสดงในวงเล็บ (TH: สโมสรชนะเลิศยูฟ่าแชมเปียนส์ลีก; EL: สโมสรชนะเลิศยูฟ่ายูโรปาลีก).
ป้ายกำกับในวงเล็บแสดงให้เห็นว่าแต่ละทีมมีคุณสมบัติสำหรับพื้นที่ของรอบที่เริ่มต้น:
รอบคัดเลือกรอบสอง, รอบคัดเลือกรอบสามและรอบเพลย์ออฟ แบ่งออกเป็น ตัวแทนที่ชนะเลิศจากลีก (CH) และตัวแทนจากลีก (LP).
หมายเหตุ
วันแข่งขันและวันจับสลาก.
การจับสลากทั้งหมดจัดขึ้นที่สำนักงานใหญ่ของยูฟ่า ในเมืองนียง ประเทศสวิตเซอร์แลนด์
รอบคัดเลือก.
ในรอบคัดเลือกและรอบเพลย์ออฟ แต่ละทีมจะถูกแบ่งเป็นทีมวางและทีมที่ไม่ได้เป็นทีมวาง ซึ่งขึ้นอยู่กับค่าสัมประสิทธิ์สโมสรยูฟ่า ปี 2020 และจากนั้นจะมีการจับสลากให้อยู่ในระบบสองนัดเหย้าและเยือน
รอบคัดเลือกรอบแรก.
ทีมผู้แพ้เข้าสู่ ยูฟ่ายูโรปาลีก ฤดูกาล 2020–21 รอบคัดเลือกรอบสอง ยกเว้นหนึ่งทีมที่จับสลากได้รับสิทธิ์บายสู่ ยูฟ่ายูโรปาลีก ฤดูกาล 2020–21 รอบคัดเลือกรอบสาม
รอบคัดเลือกรอบสอง.
จาก 10 ผู้แพ้ของตัวแทนที่มาจากแชมป์ลีก, 8 จะเข้าสู่ ยูฟ่ายูโรปาลีก ฤดูกาล 2020–21 รอบคัดเลือกรอบสาม (ตัวแทนที่มาจากแชมป์ลีก) และ 2 (กำหนดโดยการจับสลาก) จะเข้าสู่ ยูฟ่ายูโรปาลีก ฤดูกาล 2020–21 รอบเพลย์ออฟ (ตัวแทนที่มาจากแชมป์ลีก); ผู้แพ้ของตัวแทนจากลีกจะเข้าสู่ ยูฟ่ายูโรปาลีก ฤดูกาล 2020–21 รอบคัดเลือกรอบสาม (เส้นทางตัวแทนจากลีก)
รอบคัดเลือกรอบสาม.
ผู้แพ้ของตัวแทนที่ชนะเลิศจากลีกจะเข้าสู่ ยูฟ่ายูโรปาลีก ฤดูกาล 2020–21 รอบเพลย์ออฟ (ตัวแทนที่ชนะเลิศจากลีก); ผู้แพ้ของตัวแทนจากลีกจะเข้าสู่ ยูฟ่ายูโรปาลีก ฤดูกาล 2020–21 รอบแบ่งกลุ่ม
รอบเพลย์ออฟ.
ผู้แพ้ของสอง ตัวแทนที่ชนะเลิศจากลีกและตัวแทนจากลีกจะเข้าสู่ ยูฟ่ายูโรปาลีก ฤดูกาล 2020–21 รอบแบ่งกลุ่ม
สถิติ.
สถิติรวมตั้งแต่รอบคัดเลือก และรอบเพลย์ออฟ
โรมัน ซอบนิน

โรมัน เซอร์เกเยวิช ซอบนิน (#เปลี่ยนทาง , ; เกิดวันที่ 11 กุมภาพันธ์ ค.ศ. 1994) เป็นนักฟุตบอลชาวรัสเซียที่ลงเล่นในตำแหน่งกองกลางให้กับสปาร์ตัคมอสโก พี่ชายของเขา อาเล็กซานดรา ซอบนิน ก็เป็นนักฟุตบอลอาชีพด้วยเช่นกัน
สโมสรอาชีพ.
เขาลงเล่นนัดแรกให้กับอะคาเดมียาโตลยัตตีในรัสเซียนเซคันด์ดิวิชันเมื่อวันที่ 30 เมษายน ค.ศ. 2011 ในนัดที่พบกับอูฟา และลงเล่นนัดรกในรัสเซียนพรีเมียร์ลีก ให้กับดีนาโมมอสโกเมื่อวันที่ 19 กรกฎาคม ค.ศ. 2013 ในนัดที่พบกับอันจีมาคัชคาลา ต่อมาในวันที่ 15 มิถุนายน ค.ศ. 2016 หลังจากที่ดีนาโมตกชั้น เขาย้ายไปสปาร์ตัคมอสโก
ทีมชาติ.
ในวันที่ 31 มีนาคม ค.ศ. 2015 ซอบนินลงเล่นนัดแรกให้กับทีมชาติรัสเซียในนัดกระชับมิตรที่พบกับคาซัคสถาน ต่อมาในวันที่ 11 พฤษภาคม ค.ศ. 2018 เขามีชื่อติดทีมชาติรัสเซียชุดเบื้องต้นในการแข่งขันฟุตบอลโลก 2018 และยังมีชื่อในทีมชาติชุดสุดท้าย เขาลงเล่นให้กับรัสเซียครบทุกนัดทุกนาที ก่อนที่จะตกรอบก่อนรองชนะเลิศด้วยการพ่ายแพ้การยิงลูกโทษต่อโครเอเชีย
กมลา แฮร์ริส

กมลา เทวี แฮร์ริส (เกิด 20 ตุลาคม ค.ศ. 1964) เป็นนักการเมืองและอัยการชาวอเมริกัน รองประธานาธิบดีสหรัฐคนที่ 49 ตั้งแต่ ค.ศ. 2021 ถึง ค.ศ. 2025 ภายใต้การบริหารของประธานาธิบดีโจ ไบเดิน เธอเป็นรองประธานาธิบดีหญิงคนแรก อีกทั้งยังเป็นชาวอเมริกันเชื้อสายแอฟริกาและชาวอเมริกันเชื้อสายเอเชียคนแรกที่ดำรงตำแหน่งนี้ ก่อนหน้านี้เธอเป็นอดีตสมาชิกวุฒิสภาสหรัฐจากรัฐแคลิฟอร์เนีย สังกัดพรรคเดโมแครต
กมลา แฮร์ริส เกิดที่เมืองโอกแลนด์ รัฐแคลิฟอร์เนีย เป็นบุตรของนายดอนัลด์ เจ. แฮร์ริส นักเศรษฐศาสตร์ประจำมหาวิทยาลัยสแตนฟอร์ด ชาวอเมริกันเชื้อสายจาเมกา กับนางศยามลา โคปาลัน นักชีวการแพทย์ชาวอเมริกันเชื้อสายอินเดีย
ในเดือนพฤศจิกายน ค.ศ. 2016 เธอได้รับชัยชนะเหนือลอเร็ตตา ซันเชซ ในการเลือกตั้งวุฒิสภาของปีนั้น ส่งผลให้แฮร์ริสเป็นวุฒิสมาชิกสตรีคนที่สามจากรัฐแคลิฟอร์เนีย สตรีเชื้อสายแอฟริกาคนที่สอง และสตรีเชื้อสายเอเชียคนแรกที่ได้ดำรงตำแหน่งสมาชิกวุฒิสภาสหรัฐ 
ในฐานะสมาชิกวุฒิสภา เธอสนับสนุนการปฏิรูประบบบริการสุขภาพ การยกเลิกสถานะยาเสพติดของกัญชาในระดับประเทศ การช่วยเหลือให้ผู้อพยพที่ไม่มีเอกสารได้รับสถานะพลเมืองสหรัฐ รัฐบัญญัติดรีม การห้ามใช้อาวุธสังหาร และการปฏิวัติการเก็บภาษีอัตราก้าวหน้า เธอเป็นที่จดจำในระดับชาติภายหลังเธอได้ตั้งคำถามที่เฉียบแหลมต่อเจ้าหน้าที่ภายใต้การบริหารของทรัมป์ระหว่างการรับฟังโดยวุฒิสภา ซึ่งรวมถึงอัยการสูงสุดเจฟฟ์ เซชชันส์ และวิลเลียม บาร์ 
เธอได้สมัครเป็นผู้ท้าชิงตำแหน่งประธานาธิบดีสหรัฐ ค.ศ. 2020 ก่อนยุติการชิงตำแหน่งเมื่อวันที่ 3 ธันวาคม ค.ศ. 2019 อย่างไรก็ตาม เธอได้รับการสนับสนุนให้เป็นคู่ท้าชิงตำแหน่งรองประธานาธิบดีจากพรรคเดโมแครต คู่กับอดีตรองประธานาธิบดีโจ ไบเดิน เมื่อวันที่ 11 สิงหาคม ค.ศ. 2020 ส่งผลให้เธอเป็นชาวอเมริกันเชื้อสายแอฟริกาและชาวอเมริกันเชื้อสายเอเชียคนแรกที่ได้รับเลือกให้เป็นผู้หาเสียงเคียงคู่กับผู้ลงสมัครรับเลือกตั้งคนสำคัญของพรรคฯ และเป็นสตรีคนที่สามที่ได้รับการเสนอชื่อเป็นผู้ท้าชิงตำแหน่งดังกล่าว ถัดจากเจรัลดีน เฟอร์ราโร (ในการเลือกตั้งเมื่อ ค.ศ. 1984) และแซราห์ เพลิน (ในการเลือกตั้งเมื่อ ค.ศ. 2008)
ในวันที่ 21 กรกฎาคม ค.ศ. 2024 โจ ไบเดิน ได้ระบุในคำประกาศถอนตัวจากการเสนอชื่อรับการเลือกตั้งประธานาธิบดีสหรัฐ ให้แฮร์ริสเป็นผู้สมัครชิงตำแหน่งประธานาธิบดีสหรัฐของพรรคเดโมแครตแทนตนเอง
ลักค์ตาเซ็นเตอร์

ลักค์ตา เซ็นเตอร์ (#เปลี่ยนทาง ,) คือ ตึกระฟ้า 87 ชั้น ด้วยความสูง 462 เมตร (1,516 ฟุต) เริ่มก่อสร้างเมื่อวันที่ 30 ตุลาคม พ.ศ. 2555 และสร้างถึงยอดตึกเมื่อวันที่ 29 มกราคม พ.ศ. 2561 ในบริเวณตะวันตกเฉียงเหนือของลักค์ตาในนครเซนต์ปีเตอร์สเบิร์ก ประเทศรัสเซีย ปัจจุบันเป็นตึกที่สูงที่สุดในประเทศรัสเซียและยุโรป และสูงอันดับที่ 14 ของโลก ตึกแห่งนี้ยังเป็นโครงสร้างที่สูงที่สุดอันดับ 2 ในรัสเซียและยุโรป ตามหลังหอคอยออสตากิโน (Ostankino Tower) ในมอสโก รวมถึงยังเป็นตึกทรงเกลียวที่สูงที่สุดอันดับสองและเขตเหนือสุดของโลก ลักค์ตา เซ็นเตอร์ได้รับการรับรองตามเกณฑ์ประสิทธิภาพเชิงนิเวศเศรษฐกิจของลีด (LEED) ในระดับแพลตตินัม
คาเรน กิลแลน

คาเรน กิลแลน  เกิดเมื่อวันที่ 27 พฤศจิกายน ค.ศ. 1987 เป็นนักแสดงชาวอังกฤษเชื้อสายสก็อตแลนด์ เธอมีชื่อเล่นว่าแคซ
นอกจากเป็นที่รู้จักในภาพยนตร์เรื่อง การ์เดียนส์ออฟเดอะกาแล็กซี่ ในบทเนบิวลา, นางเอกคู่ใจดอกเตอร์ฮู และจูแมนจี้ เกมดูดโลกบุกป่ามหัศจรรย์นั้น เธอเคยมีอาชีพเป็นนางแบบพ่วงมาด้วย 
เธอสนใจด้านการแสดงตั้งแต่อายุยังน้อย และเคยเข้าร่วมคณะละครเยาวชนท้องถิ่นหลายกลุ่มและได้มีส่วนร่วมในการแสดงละครเวทีหลายเรื่องที่ชาร์ลส์ตัน อคาเดมี 
และย้ายไปลอนดอนเพื่อศึกษาด้านการแสดงที่อิตาเลีย คอนติ อคาเดมี ออฟ เธียเตอร์ อาร์ตส์ด้วย 
ล่าสุดเธอกำลังถูกพิจารณาในหนังเรื่อง Pirates of the Caribbean ฉบับยกเครื่องใหม่ โดยมีแววว่าจะรับบทเป็นเรดด์ โจรสลัดที่มีตัวตนอยู่จริงในโลกดิสนีย์
ปฏิบัติการแทร็กทาเบิล

ปฏิบัติการแทร็กทาเบิล เป็นการโจมตีครั้งสุดท้ายที่ถูกดำเนินการโดยทหารแคนาดาและโปแลนด์ ซึ่งได้รับการสนับสนุนโดนกองทัพน้อยรถถังบริติซ ในช่วงยุทธการที่นอร์ม็องดีในสงครามโลกครั้งที่สอง ปฏิบัติการครั้งนี้เพื่อการเข้ายึดครองเมืองฟาเลส์ที่มีความสำคัญทางด้านยุทธศาสตร์ของฝรั่งเศส และเมืองขนาดเล็กอย่าง Trun และ Chambois ปฏิบัติการครั้งนี้ถูกดำเนินการโดยกองทัพบกแคนาดาที่หนึ่งพร้อมกับกองพลยานเกราะโปแลนด์ที่ 1 ("พลจัตวา" Stanisław Maczek) และกองทัพน้อยยานเกราะบริติซเข้าปะทะกับกองทัพกลุ่มบีของกองทัพเยอรมันตะวันตก(เวสต์เทียร์) ในสิ่งที่กลายเป็นการโอบล้อมบนแนวรบด้านตะวันตกที่ใหญ่ที่สุดในช่วงสงครามโลกครั้งที่สอง แม้ว่าจะเริ่มต้นอย่างล่าช้าและได้รับชัยชนะที่จำกัดจากทางตอนเหนือของฟาเลส์ ด้วยกลยุทธ์ใหม่โดยกองพลยานเกราะโปแลนด์ที่ 1 ในช่วงการผลักดันจาก Chambois ซึ่งทำให้ช่องว่างฟาเลส์จะสามารถปิดได้เพียงบางส่วนในวันที่ 19 สิงหาคม ค.ศ. 1944 ทำให้สามารถดักจับทหารเยอรมันได้ราว 150,000 นายไว้ในฟาเลส์พ็อกเก็ต
แม้ว่าช่องว่างฟาเลส์จะแคบลงเหลือเพียงระยะหลายร้อยเมตร/หลา อันเป็นผลมาจากการโจมตีและการโจมตีตอบโต้กลับในระหว่างกลุ่มรบของกองพลยานเกราะโปแลนด์ที่ 1 และกองพลน้อยยานเกราะเอ็สเอ็สที่ 2 บนเนินเขา 262 (ภูเขาโอเมล) ช่องว่างจึงไม่ได้ถูกปิดอย่างรวดเร็วและทหารเยอรมันจำนวนหลายพันกว่านายสามารถหนีออกมาได้ด้วยการวิ่งบนทางเท้า ในช่วงสองวันของการสู้รบที่เกือบจะต่อเนื่อง กองกำลังโปแลนด์ได้รับการสนับด้วยการระดมยิงปืนใหญ่ สามารถยับยั้งการโจมตีตอบโต้กลับโดยกองพลทั้งเจ็ดของเยอรมันในการสู้รบด้วยมือเปล่า เมื่อวันที่ 21 สิงหาคม ส่วนหนึ่งของกองทัพบกแคนาดาที่หนึ่งได้เข้าช่วยเหลือต่อทหารโปแลนด์ที่รอดชีวิตและปิดผลึกวงล้อมฟาเลส์ด้วยการสมทบกับกองทัพสหรัฐที่สาม ดังนั้นจึงได้นำไปสู่การยอมจำนนและการเข้าจับกุมหน่วยทหารที่เหลือรอดของกองทัพเยอรมันที่ 7 ในวงล้อม
ศาสนาอิสลามในประเทศสโลวาเกีย

ใน ค.ศ. 2010 มีมุสลิมอาศัยในประเทศสโลวาเกียประมาณ 5,000 คน ซึ่งน้อยกว่า 0.1% ของประชากรประเทศ 
ประวัติ.
หลายทศวรรษหลังจากที่ฮังการีพ่ายแพ้ที่โมฮาชใน ค.ศ. 1526 กองกำลังตุรกีได้ยึดครองสตูโรโว (Párkány) และพื้นที่ส่วนอื่นของภาคกลางตอนใต้ของสโลวาเกีย พวกเขาได้สนับสนุนกลุ่มคริสต์ศาสนิกชนนิกายโปรเตสแตนต์ ในขณะที่กองกำลังออสเตรียฮาพส์บวร์คครอบครองพื้นที่ทางตอนเหนือและตะวันตก และสนับสนุนนิกายโรมันคาทอลิก ต่อมา กองกำลังตุรกีได้ยึดครองพื้นที่เพิ่มเติม และเข้าปล้นสะดมในดินแดนบริเวณนิตรา สุดท้ายแล้ว กองกำลังตุรกีพ่ายแพ้ในยุทธการที่เวียนนา กองทัพออตโตมันพ่ายแพ้ที่สโลวาเกีย และในช่วง ค.ศ. 1687–1699 กองทัพตุรกีออตโตมันที่ครอบครองฮังการีได้ล่มสลายไป
ประชากรมุสลิม.
สโลวาเกียเป็นรัฐสมาชิกสุดท้ายในสหภาพยุโรปที่ไม่มีมัสยิด ในวันที่ 30 พฤศจิกายน ค.ศ. 2016 สโลวาเกียได้ผ่านร่างกฎหมายที่จะกีดขวางศาสนาอิสลามจากการได้สถานะเป็นศาสนาทางการของประเทศ สโลวาเกียเป็นประเทศเดียวในสหภาพยุโรปที่ไม่มีมัสยิดแม้แต่หลังเดียว
ศูนย์อิสลามกอร์โดบาในบราติสลาวา.
ศูนย์อิสลามกอร์โดบา (Kultúrne Centrum Córdoba) ตั้งอยู่บนถนน Obchodná ในบราติสลาวา เป็นสถานที่ศักดิ์สิทธิ์ของศาสนาเพียงแห่งเดียวของประเทศ แต่ก็ไม่จัดว่าเป็นมัสยิดที่แท้จริง ศูนย์อิสลามแห่งนี้เปิดทำการทุกวัน สามารถเข้าประกอบพิธีได้ตลอดเวลายกเว้นช่วงเช้า สำหรับในวันศุกร์ มีการสวดมนต์ในภาษาอาหรับ อังกฤษ และสโลวาเกีย โดยเริ่มในเวลา 13 นาฬิกา ศูนย์อิสลามแห่งนี้แม้จะไม่ใหญ่นัก แต่ก็เพียงพอสำหรับผู้เข้าร่วม 80-100 คน ภายในศูนย์มีโพเดียมไม้ที่ใช้สำหรับสวดมนต์วันศุกร์ โพเดียมนี้ไม่มีการตกแต่งลวดลายสวยงามเหมือนกับที่มัสยิดแห่งอื่น ๆ ศูนย์อิสลามกอร์โดบาในบราติสลาวาพยายามขอการรับรองให้เป็นมัสยิดแท้จริงจากรัฐบาล แต่ก็ถูกปฏิเสธ
ความเกลียดชังต่อชาวมุสลิม.
ในประเทศสโลวาเกีย ชาวมุสลิมถูกเกลียดชังจากพลเมืองท้องถิ่น เช่นเดียวกันกับที่ชาวผิวสีและชาวต่างชาติได้รับ ความเกลียดชังนี้สะสมเพิ่มขึ้นเรื่อย ๆ หลังจากที่มีการอพยพครั้งใหญ่ของยุโรปใน ค.ศ. 2015 พร้อมด้วยการก่อการร้ายของมุสลิมในยุโรปตะวันตก ใน ค.ศ. 2016 ได้มีการกล่าวถึงกรณีตัวอย่างของ Khadra Abdile ผู้ลี้ภัยชาวโซมาเลีย เธอถูกทำร้ายร่างกายหลายครั้งในบราติสลาวาเพียงเพราะเธอมีสีผิวต่างจากชาวเมืองและสวมฮิญาบด้วย ผู้ลี้ภัยได้รับความช่วยเหลือจากเอมิเลีย เตรปาโชวา ซึ่งเขาได้รับรางวัล Biela vrana ในภายหลัง
นักการเมืองได้ออกมาแถลงการณ์ถึงเรื่องการแสดงความเกลียดชังต่อชาวมุสลิม เช่นเดียวกันกับผู้แทนจากพรรคอนุรักษ์นิยมฝ่ายซ้าย พรรคนีโอนาซี และกลุ่มประชาชนที่เคลื่อนไหว ก็ออกมาพูดถึงเรื่องนี้ด้วยเช่นกัน ในการประชุมใหญ่เมื่อวันที่ 7 มกราคม ค.ศ. 2016 โรเบิร์ต ฟิโก ผู้ดำรงตำแหน่งนายกรัฐมนตรีในขณะนั้น เสนอถึงการป้องกันการก่อเหตุของชุมชนมุสลิมเพื่อลดการเกิดอาชญากรรม ข้อเรียกร้องเหล่านี้ไม่ขัดต่อกฎหมาย ชุมชนอิสลามยังคงถูกประณามว่าเกี่ยวกับการก่อการร้ายและความรุนแรงทางเพศ